**Kúpna zmluva**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších právnych predpisov (ďalej v texte tiež ako „ObZ“)

(ďalej len „Zmluva“)

medzi zmluvnými stranami:

**Kupujúci:**

Názov: **ROZVOJOVÁ AGENTÚRA Banskobystrického samosprávneho kraja, n.o.**

Sídlo: Nám. SNP č.14585/1, Banská Bystrica 974 01

Zastúpený: JUDr. Gabriela Bieliková, štatutárny zástupca

IČO: 51 744 422

DIČ: 2120807117

Bankové spojenie: ......................

Číslo účtu: ........................

Zapísaný v: v registri neziskových organizácií vedenom Okresným úradom Banská Bystrica dňa 22.05.2018 pod registračným číslom OVVS/NO-7/2018

Kontaktná osoba: ................................

(ďalej v texte ako „Kupujúci“)

**a**

**Predávajúci:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu:

Zapísaný v:

Kontaktná osoba:

(ďalej v texte ako „Predávajúci“)

(Predávajúci a Kupujúci spolu ďalej v texte tiež ako „Zmluvné strany“)

**Článok I.**

**Úvodné ustanovenie**

1. Východiskovým podkladom na uzatvorenie tejto Zmluvy je ponuka úspešného uchádzača ako Predávajúceho predložená verejnému obstarávateľovi ako Kupujúcemu vo verejnom obstarávaní na predmet zákazky- **Dodávka bicyklov, staníc/stojanov a príslušenstva pre zabezpečenie služby zdieľaných bicyklov** na území mesta Lučenec postupom verejnej súťaže podľa zákona č. 343/2015 Z. z. o verejnom obstarávaní v znení neskorších predpisov (ďalej len „ZVO“).

**Článok II.**

**Predmet Zmluvy**

1. Predmetom tejto Zmluvy je dodanie tovaru – „**68 ks bicyklov so 17 ks stanicami/stojanmi, mobilnou aplikáciou, webovým rozhraním a úvodným zaškolením obsluhy systému, údržby a prevádzky a spustením a skúšobnou prevádzkou, licenciou, inštaláciou staníc a dopravou na miesto plnenia“** (ďalej v texte tiež ako „**Predmet kúpy**“) Predávajúcim, pre Kupujúceho podľa špecifikácie v prílohe č. 1 Zmluvy.
2. Predávajúci sa zaväzuje, že za podmienok dohodnutých v Zmluve, Kupujúcemu dodá Predmet kúpy uvedený v bode 1 tohto článku a na Kupujúceho prevedie vlastníctvo k Predmetu kúpy. Kupujúci sa Predávajúcemu zaväzuje zaplatiť kúpnu cenu uvedenú v čl. V tejto Zmluvy.

**Článok III.**

**Termín a miesto dodania**

1. Predávajúci sa zaväzuje dodať Predmet kúpy Kupujúcemu do 4 mesiacov od podpisu tejto Zmluvy (ďalej aj len „**Termín dodania**“).
2. Predmet kúpy sa považuje za dodaný momentom podpísania protokolu o odovzdaní a prevzatí Predmetu kúpy, resp. podpísaním dodacieho listu. za účasti poverených zástupcov oboch Zmluvných strán v mieste dodania Predmetu kúpy podľa tejto Zmluvy (ďalej aj len „**Moment dodania**“).
3. Predávajúci je povinný Predmet kúpy dodať do nebytových priestorov Strednej odbornej školy hotelových služieb a dopravy, v budove súp. č. 3136 na parc. KN-C č. 3833 Jedáleň, kat. úz. Lučenec, obec Lučenec. Okres Lučenec, zapísanej na LV č. 9458 vedený Okresným úradom Lučenec, katastrálnym odborom (ďalej aj len „**Miesto dodania**“).

**Článok IV.**

**Ďalšie dodacie podmienky**

1. Preberacie protokoly resp. dodacie listy sa vyhotovia v dvoch rovnopisoch a budú tvoriť prílohu faktúry (daňového dokladu).
2. Dopravu Predmetu kúpy do Miesta dodania zabezpečuje Predávajúci na vlastné náklady tak, aby bola zabezpečená dostatočná ochrana Predmetu kúpy pred jeho poškodením, zničením alebo odcudzením počas prepravy.
3. Dodanie Predmetu kúpy zahŕňa celý balík spojených tovarov a služieb dodaných podľa tejto Zmluvy a jej príloh (Predmet kúpy).
4. V prípade omeškania Predávajúceho s povinnosťou dodať Predmet kúpy v Termíne dodania, je Kupujúci oprávnený uplatniť si voči Predávajúcemu zmluvnú pokutu vo výške 0,05% z kúpnej ceny nedodaného Predmetu kúpy riadne a včas, za každý aj začatý deň omeškania, pričom právo Kupujúceho na náhradu škody tým nie je dotknuté.
5. Nedodanie tovaru v čase dlhšom ako 30 dní po Termíne dodania, sa považuje za podstatné porušenie zmluvných podmienok a zakladá nárok Kupujúceho od Zmluvy odstúpiť zaslaním písomného oznámenia o odstúpení Predávajúcemu.
6. Kupujúci si vyhradzuje právo odmietnuť prevziať Predmet kúpy, ak tento svojimi vlastnosťami resp. kvalitou, prípadne špecifikáciou nezodpovedá Predmetu kúpy ktorého kvalita a technické parametre budú deklarované Predávajúcim pri podpise tejto Zmluvy.
7. Predávajúci bude realizovať dodanie Predmetu kúpy v úzkej súčinnosti s pokynmi Kupujúceho.
8. Dodaný Predmet kúpy musí byť s odbornou starostlivosťou balený a nebezpečenstvo škody na ňom prechádza na Kupujúceho jeho Momentom dodania podľa tejto Zmluvy.

**Článok V.**

**Kúpna cena, platobné podmienky a prevod vlastníckeho práva k Predmetu kúpy**

1. Kúpna cena za Predmet kúpy je maximálna a nie je možné ju zvyšovať. Kúpna cena je dohodnutá vrátane obalov, balenia a dopravy Predmetu kúpy v jeho celom rozsahu (tovary a služby) podľa prílohy Zmluvy.
2. Celková cena za dodanie Predmetu kúpy je .................. € (slovom: ................) a je daná súčtom súčinov jednotkových cien položiek Predmetu kúpy a ich skutočných množstiev podľa prílohy č. 1 Zmluvy a je nasledovná:

Cena bez DPH ....................

DPH 20%............................

Cena s DPH ........................ (ďalej len „**Cena**“).

1. Cena bude Kupujúcim uhradená na základe predloženej faktúry, s lehotou splatnosti 30 kalendárnych dní odo dňa jej doručenia Kupujúcemu. Faktúra musí obsahovať náležitosti v zmysle príslušných právnych predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je Kupujúci oprávnený vrátiť ju Predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry Kupujúcemu.
2. Úhrada faktúry sa vykoná bankovým prevodným príkazom. Úplným zaplatením Ceny sa rozumie deň, v ktorom dá Kupujúci svojmu peňažnému ústavu pokyn na prevod finančných prostriedkov vo výške Ceny z účtu Kupujúceho na účet Predávajúceho uvedený v záhlaví Zmluvy.
3. Kupujúci nadobudne vlastnícke právo k Predmetu kúpy Momentom jeho dodania.
4. V prípade omeškania Kupujúceho s plnením podľa tohto článku je Predávajúci oprávnený Kupujúcemu vyfakturovať zmluvnú pokutu vo výške 0,01% z dlžnej sumy za každý aj začatý deň omeškania.

**Článok VI.**

**Záručné podmienky, zodpovednosť za vady, zmluvná pokuta**

1. Predávajúci sa zaväzuje dodať Predmet kúpy v stave primeranom, tak ako sa dohodlo v tejto Zmluve a tak aby bol Predmet kúpy v súlade s príslušnými technickými a inými normami, vhodný a pripravený na plnenie jeho zamýšľaných úloh.
2. Predávajúci sa zaväzuje, že dodaný Predmet kúpy bude po dobu v tejto Zmluve dohodnutú ako tzv. záručnú dobu, spôsobilý na použitie a zachová si obvyklé vlastnosti.
3. Záruka na Predmet kúpy je 24 mesiacov od Momentu dodania Predmetu kúpy.
4. Zmluvné strany sa dohodli, že počas záručnej doby má Predávajúci povinnosť bezplatne odstrániť zistenú vadu Predmetu kúpy pri oprávnenej reklamácii bezodkladne, prípadne v dohodnutom čase. Vady, ktoré je Predávajúci povinný odstrániť bezplatne v rámci záručnej doby, zahŕňajú: preukázateľné vady Predmetu kúpy spôsobené chybou materiálu, nesprávnou funkčnosťou niektorého z komponentov Predmetu kúpy, chybnou montážou Predmetu kúpy, nefunkčnú mobilnú aplikáciu, nefunkčné webové rozhranie a pod, prípadne akékoľvek iné vady, ktoré vzniknú pred alebo aj po Momente dodania, ak sú spôsobené porušením povinnosti Predávajúceho....
5. Spôsob nahlasovania porúch zo strany Kupujúceho bude prebiehať prednostne telefonicky z telefónneho čísla ....................... na nasledovné telefónne číslo poskytnuté Predávajúcim......................., pričom následne bude nahlásená chyba, príp. reklamácia, oznámená z mailovej adresy Kupujúceho ................................. aj mailom na nasledovnú adresu Predávajúceho ................................ . Spôsob ako aj forma a rozsah odstránenej poruchy, chyby prípadne vybavenia reklamácie oznámi Predávajúci Kupujúcemu mailom prípadne písomne na adresy uvedené v záhlaví Zmluvy.
6. V prípade, že porucha nebude odstránená bezodkladne, považuje sa takéto konanie Predávajúceho za podstatné porušenie Zmluvy.
7. V prípade nevykonania výmeny nefunkčného, prípadne neodstránenia poruchy alebo inej chyby zariadenia v rámci záručného servisu v lehote na to určenej podľa tejto Zmluvy, je Predávajúci povinný zaplatiť Kupujúcemu zmluvnú pokutu vo výške 0,1% z ceny nefunkčného zariadenia, resp. z ceny zariadenia, ktorého sa porucha alebo iná vada týka, a to za každý aj začatý deň omeškania odo dňa zistenia danej vady až do dňa v ktorom bude opravená. Uplatnením si zmluvnej pokuty nie je dotknutý nárok Kupujúceho na požadovanie náhrady škody, ktorá by takýmto konaním Predávajúceho vznikla.

**Článok VII.**

**Ukončenie Zmluvy**

1. Táto Zmluva zanikne úplným naplnením povinností oboch Zmluvných strán. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy niektorou Zmluvnou stranou.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
3. Ak Predávajúci koná v rozpore s touto Zmluvou, súťažnými podkladmi, právnymi predpismi a na písomnú výzvu Kupujúceho toto konanie a jeho následky v určitej lehote neodstráni, je Kupujúci oprávnený od Zmluvy odstúpiť. Predchádzajúca písomná výzva Kupujúceho nie je potrebná v prípade odstúpenia od Zmluvy zo strany Kupujúceho podľa bodu 4 tohto článku.
4. Kupujúci si vyhradzuje právo odstúpenia od Zmluvy aj bez predchádzajúcej písomnej výzvy, ak Predávajúci nedodrží kvalitu Predmetu kúpy podľa Zmluvy a súťažných podkladov, ak nie je Predávajúci schopný zabezpečiť dodávku žiadaného množstva Predmetu kúpy v lehote určenej podľa tejto Zmluvy.
5. Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia nastávajú dňom doručenia odstúpenia druhej Zmluvnej strane.
6. Kupujúci si vyhradzuje právo odstúpiť od Zmluvy v prípade, kedy ešte nedošlo k plneniu zo Zmluvy medzi Kupujúcim a Predávajúcim a výsledky kontroly poskytovateľa regionálneho príspevku neumožňujú financovanie výdavkov vzniknutých z obstarávania predmetných tovarov, služieb, stavebných prác alebo iných postupov podľa tejto Zmluvy.

**Článok VIII.**

**Využitie subdodávateľov**

1. Predávajúci predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je zhotoviteľ povinný oznámiť Kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku nie je Predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**Článok IX.**

**Záverečné ustanovenia**

1. Zmluva sa vyhotovuje v dvoch rovnopisoch, pričom každá Zmluvná strana obdrží po jednom rovnopise.
2. Dodávateľ sa zaväzuje strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť v zmysle príslušných právnych predpisov SR a právnych aktov EÚ.
3. Zmena tejto Zmluvy je možná len písomnou dohodou oboch Zmluvných strán, vo forme riadne očíslovaných písomných dodatkov.
4. Zmluva nadobúda platnosť dňom jej podpísania oboma Zmluvnými stranami. Účinnosť tejto Zmluvy po dni jej zverejnenia v zmysle ust. s § 47a Občianskeho zákonníka č.40/1964 v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ale najskôr po kontrole verejného obstarávania predchádzajúceho tejto Zmluve príslušným poskytovateľom regionálneho príspevku dňom doručenia oznámenia o výsledku kontroly.
5. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude Zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane.
6. V prípade, ak bude podľa tejto Zmluvy potrebné doručovať druhej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v úvode Zmluvy, dokiaľ nie je zmena adresy písomne oznámená druhej Zmluvnej strane. V prípade, ak sa písomnosť aj pri dodržaní týchto podmienok vráti nedoručená, Zmluvné strany sa dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku poslala.
7. Ak by niektoré z ustanovení tejto Zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade Zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
8. Právne vzťahy založené touto Zmluvou, ak ich Zmluva výslovne neupravuje, sa riadia príslušnými ustanoveniami ObZ a ostatnými platnými právnymi predpismi SR.
9. Zmluvné strany vyhlasujú, že si Zmluvu prečítali, s jej obsahom sa riadne a podrobne oboznámili, pričom všetky ustanovenia Zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom Zmluvy nakladať a ich spôsobilosť nie je ničím obmedzená, čo Zmluvné strany nižšie potvrdzujú svojimi podpismi.

Neoddeliteľné prílohy Zmluvy:

č.1 Opis ponuky uchádzača

č. 2 Zoznam subdodávateľov

V ................................., dňa .................... V ................................., dňa ......................

................................................ .........................................................

Kupujúci Predávajúci